จัดการส่วนกำหนดค่า

กลับไปที่สารบัญ

# จัดการส่วนกำหนดค่า

ส่วนกำหนดค่าคืออะไร?
รายการส่วนกำหนดค่า
ไอคอนรายการส่วนกำหนดค่า
เชื่อมต่อส่วนกำหนดค่า
สร้างส่วนกำหนดค่าใหม่
แก้ไขส่วนกำหนดค่าที่มีอยู่
เอาส่วนกำหนดค่าออก
ตั้งรหัสผ่านส่วนกำหนดค่า
ส่งออกและนำเข้าส่วนกำหนดค่า

# ส่วนกำหนดค่าคืออะไร?

ส่วนกำหนดค่าเป็นกลุ่มการตั้งค่าเครือข่ายที่บันทึกไว้ ส่วนกำหนดค่าชุดต่างๆ จะแสดงอยู่ในรายการส่วนกำหนดค่า ส่วนกำหนดค่าจะมีประโยชน์ในกรณีที่คุณย้ายจากเครือข่ายไร้สายหนึ่งไปยังอีกเครือข่ายหนึ่ง คุณสามารถตั้งส่วนกำหนดค่าหลายชุดสำหรับเครือข่ายไร้สายแต่ละเครือข่ายได้ การตั้งค่าสำหรับส่วนกำหนดค่าประกอบด้วยชื่อเครือข่าย (SSID), โหมดการทำงาน และการตั้งค่าความปลอดภัย

ส่วนกำหนดค่าถูกสร้างขึ้นเมื่อคุณเชื่อมต่อกับเครือข่ายไร้สาย

1. เลือกเครือข่ายจากรายการ เครือข่ายไร้สาย
2. คลิก เชื่อมต่อ
3. หากเครือข่ายไร้สายต้องใช้รหัสผ่าน WEP หรือคีย์เข้ารหัส จะมีกล่องโต้ตอบให้คุณป้อนข้อมูลนี้ก่อนที่จะทำการเชื่อมต่อ เมื่อต้องการเปลี่ยนตัวเลือกด้านความปลอดภัย ให้คลิก ขั้นสูง เพื่อเปิด การตั้งค่าความปลอดภัยการสร้างส่วนกำหนดค่าไร้สาย
4. คลิก ตกลง เพื่อเชื่อมต่อ ส่วนกำหนดค่าจะถูกสร้างขึ้นและเพิ่มไปยังรายการส่วนกำหนดค่า

ตัวช่วยสร้างส่วนกำหนดค่าไร้สายจะนำคุณผ่านขั้นตอนการตั้งค่าที่จำเป็นสำหรับการเชื่อมต่อเครือข่ายไร้สาย เมื่อกระบวนการเสร็จสิ้น ส่วนกำหนดค่าจะถูกบันทึกไว้และเพิ่มไปยังรายการส่วนกำหนดค่า เนื่องจากการตั้งค่าไร้สายเหล่านี้ได้ถูกบันทึกไว้ ดังนั้นในครั้งต่อไปที่คุณเข้าสู่ระยะการเชื่อมต่อของเครือข่ายไร้สายนี้ คุณจะได้รับการเชื่อมต่อโดยอัตโนมัติ

## รายการส่วนกำหนดค่า

รายการส่วนกำหนดค่าจะแสดงส่วนกำหนดค่าที่มีอยู่ เมื่อคุณอยู่ในระยะของเครือข่ายไร้สาย Intel(R) PROSet/Wireless จะสแกนรายการส่วนกำหนดค่า เพื่อดูว่ามีส่วนกำหนดค่าที่ตรงกันหรือไม่ หากพบส่วนกำหนดค่าที่ตรงกัน คุณจะถูกเชื่อมต่อกับเครือข่ายนั้นโดยอัตโนมัติ

### ลูกศรลำดับความสำคัญในรายการส่วนกำหนดค่า

- ใช้ ลูกศรชี้ขึ้น เพื่อย้ายตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า
- ใช้ ลูกศรชี้ลง เพื่อย้ายตำแหน่งของส่วนกำหนดค่าที่เลือกลงไปด้านล่างในรายการส่วนกำหนดค่า

## ไอคอนรายการส่วนกำหนดค่า

ไอคอนแสดงสถานะของส่วนกำหนดค่าเครือข่ายจะระบุว่าอแด็ปเตอร์ถูกเชื่อมโยงกับเครือข่ายหรือไม่ รวมถึงโหมดการทำงานที่ใช้อยู่ และระบุว่ามีการใช้การเข้ารหัสความปลอดภัยหรือไม่ ไอคอนเหล่านี้จะแสดงอยู่ถัดจากชื่อส่วนกำหนดค่าในรายการส่วนกำหนดค่า

ชื่อ | คำอธิบาย
ชื่อส่วนกำหนดค่า | ชื่อของส่วนกำหนดค่าจะเป็นชื่อของคุณสำหรับเครือข่ายนี้ โดยสามารถตั้งเป็นชื่อใดก็ได้ที่ช่วยให้คุณจำเครือข่ายนี้ได้ ตัวอย่างเช่น เครือข่ายบ้าน, ร้านกาแฟที่ถนน
ชื่อเครือข่าย | ชื่อของเครือข่ายไร้สาย (SSID) หรือคอมพิวเตอร์
ไอคอนการเชื่อมต่อ - ไอคอนแสดงสถานะส่วนกำหนดค่าเครือข่าย จะบ่งชี้ถึงสถานะต่างๆ สำหรับการเชื่อมต่อระหว่างอแด็ปเตอร์กับเครือข่ายไร้สาย รวมถึงประเภทของโหมดการทำงานที่ใช้ และระบุว่ามีการใช้การป้องกันเครือข่ายหรือไม่
| วงกลมสีฟ้า: อแด็ปเตอร์ไร้สายถูกเชื่อมโยงกับจุดเชื่อมต่อหรือคอมพิวเตอร์ (โหมดเฉพาะกิจ) หากส่วนกำหนดค่าเปิดใช้การรักษาความปลอดภัย 802.1X ไอคอนนี้จะระบุว่าอแด็ปเตอร์ไร้สายได้ถูกเชื่อมโยงและตรวจสอบความถูกต้องแล้ว
| แสดงโหมด (โครงสร้างพื้นฐาน) เครือข่าย
| แสดงโหมดอุปกรณ์ต่ออุปกรณ์ (เฉพาะกิจ)
| แสดงส่วนกำหนดค่าผู้ดูแลระบบ
| เครือข่ายไร้สายใช้การเข้ารหัส ความปลอดภัย

ลูกศร

ใช้ลูกศรเพื่อกำหนดตำแหน่งสำหรับส่วนกำหนดค่าตามลำดับที่ต้องการเพื่อรองรับการเชื่อมต่ออัตโนมัติ

- ลูกศรขึ้น: เลื่อนตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า
- ลูกศรลง: เลื่อนตำแหน่งของส่วนกำหนดค่าที่เลือกลงด้านล่างในรายการส่วนกำหนดค่า

เชื่อมต่อ | เชื่อมต่อส่วนกำหนดค่าที่เลือกกับเครือข่ายไร้สาย
เพิ่ม | เปิด การตั้งค่าทั่วไป ของส่วนกำหนดค่าไร้สาย ซึ่งใช้สำหรับการสร้างส่วนกำหนดค่าใหม่ ดูรายละเอียดเพิ่มเติมใน การสร้างส่วนกำหนดค่าใหม่
ลบ | เอาส่วนกำหนดค่าออกจากรายการส่วนกำหนดค่า ดูรายละเอียดเพิ่มเติมใน การเอาส่วนกำหนดค่าออก
คุณสมบัติ | ช่วยให้คุณสามารถแก้ไขเนื้อหาของส่วนกำหนดค่าที่มีอยู่ นอกจากนี้ คุณสามารถดับเบิลคลิกที่ส่วนกำหนดค่าในรายการส่วนกำหนดค่า เพื่อทำการแก้ไข ดูรายละเอียดเพิ่มเติมใน การแก้ไขส่วนกำหนดค่าที่มีอยู่
| ส่งออก/นำเข้า: นำเข้าและส่งออกส่วนกำหนดค่าสำหรับผู้ใช้ไปยังและจากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้ ดูรายละเอียดเพิ่มเติมใน การส่งออกหรือนำเข้าส่วนกำหนดค่า
ปิด | ปิดหน้าต่างจัดการส่วนกำหนดค่า
วิธีใช้? | แสดงข้อมูลวิธีใช้สำหรับหน้านี้

## การเชื่อมต่อกับส่วนกำหนดค่า

เมื่อคุณอยู่ในระยะของเครือข่ายไร้สายที่มีส่วนกำหนดค่าที่ตรงกัน คุณจะถูกเชื่อมต่อกับเครือข่ายดังกล่าวโดยอัตโนมัติ หากเครือข่ายที่มีส่วนกำหนดค่าที่ลำดับความสำคัญต่ำกว่าอยู่ในระยะการเชื่อมต่อเช่นกัน คุณจะสามารถบังคับให้ทำการเชื่อมต่อกับส่วนกำหนดค่าที่ต่ำกว่าดังกล่าว โดยสามารถทำได้จาก Intel(R) PROSet/Wireless หรือจากไอคอนแถบงาน

เชื่อมต่อกับส่วนกำหนดค่าด้วยตนเองจาก Intel(R) PROSet/Wireless

1. ดับเบิลคลิกที่ไอคอน แถบงาน เพื่อเปิดหน้าต่างหลักของ Intel(R) PROSet/Wireless
2. คลิก ส่วนกำหนดค่า เพื่อเปิดรายการส่วนกำหนดค่า
3. เลือกส่วนกำหนดค่าจากรายการส่วนกำหนดค่า
4. คลิก เชื่อมต่อ โปรดระลึกว่าจะสามารถทำการเชื่อมต่อได้ก็ต่อเมื่อเครือข่ายไร้สายอยู่ภายในระยะการเชื่อมต่อเท่านั้น

เชื่อมต่อกับส่วนกำหนดค่าด้วยตนเองจาก แถบงาน:

1. คลิกขวาที่ไอคอนแถบงาน การเชื่อมต่อ Intel(R) PROSet/Wireless
2. คลิก เชื่อมต่อกับส่วนกำหนดค่า
3. เลือกส่วนกำหนดค่า
4. คลิกเพื่อเริ่มการเชื่อมต่อ

## การสร้างส่วนกำหนดค่าใหม่

เลือกเครือข่ายจากรายการ เครือข่ายไร้สาย

คลิก เชื่อมต่อ

ตัวจัดการ การสร้างส่วนกำหนดค่าไร้สาย จะแนะนำขั้นตอนในการสร้างส่วนกำหนดค่าและเชื่อมต่อกับเครือข่าย ในระหว่างขั้นตอนนี้ การตั้งค่าความปลอดภัยการสร้างส่วนกำหนดค่าไร้สาย จะพยายามตรวจหาการตั้งค่าความปลอดภัยที่เหมาะสมสำหรับคุณ

เมื่อต้องการสร้างส่วนกำหนดค่าใหม่และเชื่อมต่อเครือข่ายไร้สาย:

1. จากหน้าต่างหลักของ Intel(R) PROSet/Wireless ให้คลิก ส่วนกำหนดค่า
2. บนรายการส่วนกำหนดค่า คลิก เพิ่ม เพื่อเปิด การตั้งค่าทั่วไป ของส่วนกำหนดค่าไร้สาย
3. ชื่อส่วนกำหนดค่า: ป้อนชื่อส่วนกำหนดค่าที่บ่งบอกความหมายได้
4. ชื่อเครือข่ายไร้สาย (SSID): ป้อนชื่อเครือข่ายไร้สาย
5. โหมดการทำงาน: เครือข่าย (โครงสร้างพื้นฐาน) ถูกเลือกไว้ตามค่าเริ่มต้น

#### คำอธิบายเกี่ยวกับการตั้งค่าขั้นสูง

ชื่อ | คำอธิบาย
--- | ---

ชื่อส่วนกำหนดค่า

ชื่อส่วนกำหนดค่าสำหรับเครือข่ายไร้สาย

ขณะที่คุณกำหนดค่าเครือข่ายไร้สายซึ่งถูกเลือกจากรายการเครือข่ายไร้สาย ชื่อส่วนกำหนดค่าจะเป็นชื่อเดียวกับชื่อเครือข่ายไร้สาย (SSID) นั้น โดยคุณสามารถเปลี่ยนชื่อนี้ให้อธิบายความหมายได้มากขึ้นหรือกำหนดเองสำหรับการใช้งานส่วนตัวของคุณ

ตัวอย่าง: My Office Network, Bob's Home Network, ABC Company Network

ชื่อเครือข่ายไร้สาย (SSID)

ชื่อของจุดเชื่อมต่อเครือข่ายไร้สายซึ่งใช้โดยอแด็ปเตอร์ไร้สายสำหรับการเชื่อมต่อ ชื่อเครือข่ายจะต้องตรงกับชื่อของจุดเชื่อมต่อไร้สาย และจะต้องตรงตามตัวพิมพ์ใหญ่-เล็ก

เมื่อคุณกำหนดค่าเครือข่ายไร้สายที่ถูกเลือกจากรายการเครือข่ายไร้สาย ชื่อเครือข่ายจะถูกนำมาจากรายการเครือข่ายไร้สาย คุณไม่สามารถและไม่ควรจะเปลี่ยนแปลงชื่อดังกล่าว

ถ้าจุดเชื่อมต่อไม่ได้แพร่สัญญาณชื่อเครือข่าย (SSID) หรืออแด็ปเตอร์ไร้สายได้รับชื่อเครือข่ายที่ซ่อนอยู่จากจุดเชื่อมต่อที่ไม่รู้จัก จะปรากฏข้อความ <SSID ไม่แพร่สัญญาณ> ในรายการเครือข่ายไร้สาย เพื่อเชื่อมโยงกับรายการเครือข่าย <SSID ไม่แพร่สัญญาณ> จะต้องสร้างส่วนกำหนดค่าใหม่ก่อนที่จะทำการเชื่อมต่อ หลังจากที่เชื่อมต่อ <SSID ไม่แพร่สัญญาณ> จะยังคงปรากฏอยู่ในรายการเครือข่ายไร้สาย ส่วนกำหนดค่า SSID ที่เกี่ยวข้องจะปรากฎอยู่ในรายการส่วนกำหนดค่า

โหมดการทำงาน

เครือข่าย (โครงสร้างพื้นฐาน): เชื่อมต่อกับจุดเชื่อมต่อ เครือข่ายโครงสร้างพื้นฐานประกอบด้วยจุดเชื่อมต่ออย่างน้อยหนึ่งจุด และคอมพิวเตอร์อย่างน้อยหนึ่งเครื่องที่มีอแด็ปเตอร์ไร้สาย การเชื่อมต่อนี้ใช้สำหรับเครือข่ายภายในบ้าน เครือข่ายในองค์กร โรงแรม และสถานที่อื่นๆ เพื่อรองรับการเข้าถึงเครือข่ายและ/หรืออินเทอร์เน็ต

หมายเหตุ: เฉพาะ เครือข่าย (โครงสร้างพื้นฐาน) เท่านั้นที่พร้อมใช้งานสำหรับส่วนกำหนดค่าของผู้ดูแลระบบ (ส่วนกำหนดค่าแบบล็อกออนล่วงหน้า/ทั่วไป และ VoIP) ดูรายละเอียดเพิ่มเติมใน เครื่องมือผู้ดูแลระบบ

อุปกรณ์ต่ออุปกรณ์ (เฉพาะกิจ): เชื่อมต่อโดยตรงกับคอมพิวเตอร์อื่นๆ ในเครือข่ายไร้สายเฉพาะกิจ การเชื่อมต่อประเภทนี้เหมาะสำหรับการเชื่อมต่อระหว่างคอมพิวเตอร์อย่างน้อยสองเครื่องเท่านั้น แต่จะไม่รองรับการเข้าถึงทรัพยากรเครือข่ายหรืออินเทอร์เน็ต

ขั้นสูง | คลิก ขั้นสูง เพื่อเข้าถึง การตั้งค่าขั้นสูง ใช้การตั้งค่าขั้นสูงเพื่อตั้งค่าตัวเลือกการรักษาการเชื่อมต่อ, รูปแบบชื่อผู้ใช้, การเชื่อมต่ออัตโนมัติ หรือการนำเข้าอัตโนมัติ ให้เปิดโปรแกรมประยุกต์ (เริ่มโปรแกรมประยุกต์), ตั้งค่ารหัสผ่านส่วนกำหนดค่า (การป้องกันรหัสผ่าน) หรือระบุที่อยู่จุดเชื่อมต่อสำหรับการเชื่อมต่ออแด็ปเตอร์ (จุดเชื่อมต่อค่าบังคับ)
ถัดไป | ดำเนินการต่อไปที่หน้า การตั้งค่าความปลอดภัย
ตกลง | เสร็จสิ้นขั้นตอนการสร้างส่วนกำหนดค่าใหม่กับการตั้งค่าปัจจุบัน
ยกเลิก | ปิดตัวช่วยสร้างส่วนกำหนดค่าไร้สายและยกเลิกการเปลี่ยนแปลงที่กระทำ
วิธีใช้? | แสดงข้อมูลวิธีใช้สำหรับหน้านี้

6. คลิก ขั้นสูง สำหรับตัวเลือกต่อไปนี้:
   - เชื่อมต่ออัตโนมัติ: เลือกเพื่อเชื่อมต่อไปยังส่วนกำหนดค่าโดยอัตโนมัติหรือโดยผู้ใช้
   - นำเข้าอัตโนมัติ: ผู้ดูแลเครือข่ายสามารถส่งออกส่วนกำหนดค่าบนคอมพิวเตอร์เครื่องอื่น
   - จุดเชื่อมต่อค่าบังคับ: เลือกเพื่อเชื่อมโยงอแด็ปเตอร์ไร้สายกับจุดเชื่อมต่อที่ระบุ
   - การป้องกันรหัสผ่าน: เลือกเพื่อป้องกันรหัสผ่านสำหรับส่วนกำหนดค่า
   - เริ่มโปรแกรมประยุกต์: ระบุโปรแกรมที่จะเริ่มเมื่อมีการเชื่อมต่อไร้สาย
   - รักษาการเชื่อมต่อ: เลือกเพื่อรักษาการเชื่อมต่อกับส่วนกำหนดค่าผู้ใช้หลังจากที่ออกจากระบบ

#### คำอธิบายเกี่ยวกับการตั้งค่าขั้นสูง

ใช้การป้องกันด้วยรหัสผ่านกับส่วนกำหนดค่า และเลือกจุดเชื่อมต่อเฉพาะบนเครือข่ายที่จะเชื่อมต่อ คลิกปุ่ม ขั้นสูง บนหน้าจอการตั้งค่าทั่วไปเพื่อเปิดหน้าจอนี้

ชื่อ | คำอธิบาย
--- | ---

เชื่อมต่ออัตโนมัติ

อัตโนมัติ (ค่าเริ่มต้น): เลือกเพื่อให้ Intel(R) PROSet/Wireless เชื่อมต่อโดยอัตโนมัติไปยังส่วนกำหนดค่านี้เมื่อพบว่าอยู่ในระยะการเชื่อมต่อ

ตามต้องการ: เลือกเพื่อป้องกันการเชื่อมต่อไปยังส่วนกำหนดค่าโดยอัตโนมัติเมื่อเครือข่ายอยู่ในระยะการเชื่อมต่อ ตัวอย่างเช่น ถ้ามีค่าใช้จ่ายในการเชื่อมต่อไร้สายแต่ละครั้ง และคุณไม่ต้องการจะเชื่อมต่อโดยอัตโนมัติเมื่ออยู่ในระยะการเชื่อมต่อ

การเชื่อมต่อเครือข่าย:

1. เลือกเครือข่ายไร้สายจากรายการ
2. คลิก เชื่อมต่อ

นำเข้าอัตโนมัติ

ยินยอมให้ผู้ดูแลระบบเครือข่ายย้ายส่วนกำหนดค่าที่เลือกไปยังคอมพิวเตอร์เครื่องอื่นได้โดยง่าย เมื่อแฟ้มที่ส่งออกถูกวางไว้ในไดเร็กทอรี Wireless\AutoImport บนคอมพิวเตอร์อีกเครื่องหนึ่ง Intel(R) PROSet/Wireless จะนำเข้าส่วนกำหนดค่าดังกล่าวโดยอัตโนมัติ

หมายเหตุ: การนำเข้าอัตโนมัติจะไม่สามารถใช้ได้ในการตั้งค่าขั้นสูงเมื่อกำหนดค่า ส่วนกำหนดค่าผู้ดูแลระบบ

จุดเชื่อมต่อค่าบังคับ | บังคับให้อแด็ปเตอร์ไร้สายทำการเชื่อมต่อกับจุดเชื่อมต่อ โดยใช้ที่อยู่ MAC ที่ระบุไว้เฉพาะ ป้อนที่อยู่ MAC ของจุดเชื่อมต่อ (BSSID) ด้วยตัวเลขฐานสิบหก 48 บิต จำนวน 12 หลัก ตัวอย่างเช่น 00:06:25:0E:9D:84 ล้าง: ล้างที่อยู่ปัจจุบัน หมายเหตุ: คุณลักษณะนี้ไม่พร้อมใช้งานเมื่อใช้โหมดการทำงานเฉพาะกิจ

การป้องกันด้วยรหัสผ่าน

1. ป้องกันรหัสผ่านส่วนกำหนดค่านี้ (สูงสุด 10 อักขระ): เลือกเพื่อเปิดใช้งานรหัสผ่านสำหรับส่วนกำหนดค่านี้ ค่าเริ่มต้นคือ ไม่กาเลือก ซึ่งหมายถึงไม่มีการใช้รหัสผ่านสำหรับส่วนกำหนดค่า
2. รหัสผ่าน: ป้อนรหัสผ่าน อักขระรหัสผ่านที่คุณป้อนจะแสดงเป็นเครื่องหมายดอกจัน
3. ยืนยันรหัสผ่านใหม่: ป้อนรหัสผ่านอีกครั้ง

หมายเหตุ: หากผู้ดูแลระบบหรือคุณไม่ทราบรหัสผ่าน ก็ไม่มีกระบวนการใดสำหรับการตั้งค่ารหัสผ่านใหม่

หมายเหตุ: ไม่พร้อมใช้งานสำหรับส่วนกำหนดค่าผู้ดูแลระบบ

เริ่มโปรแกรมประยุกต์

เริ่มแฟ้มชุดคำสั่ง แฟ้มปฏิบัติการ หรือสคริปต์โดยอัตโนมัติเมื่อที่คุณเชื่อมต่อกับส่วนกำหนดค่า ตัวอย่างเช่น เริ่มเซสชัน Virtual Private Network (VPN) โดยอัตโนมัติ เมื่อใดก็ตามที่ผู้ใช้เชื่อมต่อกับเครือข่ายไร้สาย

1. คลิก ใช้งานการเริ่มโปรแกรมประยุกต์
2. ป้อนชื่อของโปรแกรมที่คุณต้องการเริ่มต้น หรือคลิก เรียกดู เพื่อระบุตำแหน่งแฟ้มบนฮาร์ดดิสก์ของคุณ C:\Program Files\myprogram\myVPNfile.exe
3. คลิก ตกลง เพื่อปิดการตั้งค่าขั้นสูง

หมายเหตุ: ไม่พร้อมใช้งานสำหรับส่วนกำหนดค่าผู้ดูแลระบบ

รักษาการเชื่อมต่อ

ตัวเลือกรักษาการเชื่อมต่อจะรักษาการเชื่อมต่อไร้สายกับส่วนกำหนดค่าผู้ใช้หลังจากที่ออกจากระบบ

ถ้าเลือกตัวเลือก รักษาการเชื่อมต่อ และมีส่วนกำหนดค่าแบบต่อเนื่อง ก็จะไม่ใช้ส่วนกำหนดค่าแบบต่อเนื่องหลังจากที่ออกจากระบบ ส่วนกำหนดค่าดังกล่าวจะถูกใช้เฉพาะในกรณีที่สูญเสียการเชื่อมต่อกับส่วนกำหนดค่านี้

หมายเหตุ: สามารถใช้ตัวเลือกนี้กับเครื่องลูกข่าย Nortel VPN เมื่อกำหนดค่าให้ออกจากระบบเมื่อเชื่อมต่อ

หมายเหตุ: การนำเข้าอัตโนมัติจะไม่สามารถใช้ได้ในการตั้งค่าขั้นสูงเมื่อกำหนดค่า ส่วนกำหนดค่าผู้ดูแลระบบ

รูปแบบชื่อผู้ใช้

รูปแบบชื่อผู้ใช้: ผู้ดูแลระบบสามารถเลือกรูปแบบชื่อผู้ใช้สำหรับเซิร์ฟเวอร์การตรวจสอบความถูกต้อง

ตัวเลือกได้แก่

- ผู้ใช้ (ค่าเริ่มต้น)
- user@domain
- user@domain.com
- โดเมน\ผู้ใช้

หมายเหตุ: การตั้งค่านี้ใช้ได้เฉพาะในการตั้งค่าขั้นสูงในเครื่องมือผู้ดูแลระบบเท่านั้น แต่จะไม่สามารถใช้ได้เมื่อสร้างส่วนกำหนดค่าจากหน้าจอการสร้างส่วนกำหนดค่าไร้สายของ Intel(R) PROSet/Wireless

ตกลง | ปิดหน้าจอและบันทึกการตั้งค่า
ยกเลิก | ปิดและยกเลิกการเปลี่ยนแปลงใดๆ
วิธีใช้? | ข้อมูลวิธีใช้สำหรับหน้านี้

7. จากการตั้งค่าทั่วไป คลิก ถัดไป เพื่อเปิดการตั้งค่าความปลอดภัย

8. เลือก ส่วนบุคคล หรือ ความปลอดภัยองค์กร เพื่อเลือกตัวเลือก การตรวจสอบความถูกต้องเครือข่าย และ การเข้ารหัสข้อมูล ป้อนการตั้งค่าคีย์เข้ารหัสและกำหนดการตั้งค่า 802.1X ตามต้องการ

9. คลิก ตกลง เมื่อคุณทำการตั้งค่าส่วนกำหนดค่าเสร็จสิ้น เมื่อต้องการเปลี่ยนแปลงหรือตรวจสอบการตั้งค่าส่วนกำหนดค่าผู้ใช้ ให้คลิกปุ่ม ย้อนกลับ
10. หากคุณไม่ได้กำลังเชื่อมต่อกับเครือข่าย Intel(R) PROSet/Wireless จะตรวจสอบว่ามีการเพิ่มส่วนกำหนดค่าใหม่ และพยายามที่จะเชื่อมต่อกับส่วนกำหนดค่าใหม่นี้โดยอัตโนมัติ
11. ถ้าคุณต้องการเชื่อมต่อกับส่วนกำหนดค่านี้โดยอัตโนมัติ ให้คลิก เชื่อมต่อ ไอคอนการเชื่อมต่อ จะแสดงผลสถานะการเชื่อมต่อปัจจุบัน นอกจากนี้ ชื่อเครือข่าย, ความเร็วในการรับส่งข้อมูล และคุณภาพของสัญญาณ จะแสดงผลขึ้นด้วยเช่นกัน

## การแก้ไขส่วนกำหนดค่าที่มีอยู่

การแก้ไขส่วนกำหนดค่าที่มีอยู่:

1. คลิก ส่วนกำหนดค่า บนหน้าต่างหลักของ Intel(R) PROSet/Wireless
2. เลือกส่วนกำหนดค่าที่จะแก้ไขในรายการส่วนกำหนดค่า
3. คลิก คุณสมบัติ เพื่อเปิด การตั้งค่าทั่วไปของคุณสมบัติส่วนกำหนดค่าไร้สาย
4. คลิก ถัดไป และ ย้อนกลับ เพื่อไปยังขั้นตอนต่างๆ สำหรับการตั้งค่าทั่วไปและการตั้งค่าความปลอดภัยของคุณสมบัติส่วนกำหนดค่าไร้สาย
   - การตั้งค่าทั่วไป ดูรายละเอียดเพิ่มเติมใน การตั้งค่าทั่วไป
   - การตั้งค่าความปลอดภัย ดูรายละเอียดเพิ่มเติมใน การตั้งค่าความปลอดภัย
5. คลิก ตกลง เพื่อบันทึกการตั้งค่าปัจจุบันและออกจากหน้านี้ คลิก ยกเลิก เพื่อออกโดยไม่บันทึกการเปลี่ยนแปลง

## การเอาส่วนกำหนดค่าออก

การลบส่วนกำหนดค่า:

1. คลิก ส่วนกำหนดค่า บนหน้าต่างหลักของ Intel(R) PROSet/Wireless
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกอย่างถาวร คุณต้องการดำเนินการต่อหรือไม่?
4. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

ถ้าคุณยังคงเชื่อมต่ออยู่กับเครือข่าย:

1. คลิก ส่วนกำหนดค่า บนหน้าต่างหลักของ Intel(R) PROSet/Wireless
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกอย่างถาวร คุณต้องการดำเนินการต่อหรือไม่?
4. คลิก ใช่ คุณจะได้รับการแจ้งเตือนว่า ชื่อส่วนกำหนดค่ามีสถานะใช้งานอยู่ และจะถูกลบออกอย่างถาวร คุณต้องการดำเนินการต่อหรือไม่?
5. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

หมายเหตุ: หากส่วนกำหนดค่าได้รับการป้องกันด้วยรหัสผ่าน คุณจะไม่สามารถลบหรือแก้ไขการตั้งค่าของส่วนกำหนดค่าดังกล่าวได้หากคุณไม่ได้ป้อนรหัสผ่าน หากผู้ดูแลระบบหรือคุณไม่ทราบรหัสผ่าน ก็ไม่มีกระบวนการใดสำหรับการตั้งค่ารหัสผ่านใหม่

## การตั้งรหัสผ่านสำหรับส่วนกำหนดค่า

การป้องกันรหัสผ่านสำหรับส่วนกำหนดค่าที่มีอยู่:

1. คลิก ส่วนกำหนดค่า บนหน้าต่างหลักของ Intel(R) PROSet/Wireless
2. เลือกส่วนกำหนดค่าจากรายการ
3. คลิก คุณสมบัติ เพื่อเปิดการตั้งค่าทั่วไปของคุณสมบัติของส่วนกำหนดค่าไร้สาย
4. คลิก ถัดไป เพื่อเปิดการตั้งค่าความปลอดภัย
5. คลิก การป้องกันรหัสผ่าน เพื่อเปิดการตั้งค่าการป้องกันรหัสผ่าน
6. เลือก ป้องกันรหัสผ่านส่วนกำหนดค่านี้ (สูงสุด 10 อักขระ)
7. รหัสผ่าน: พิมพ์รหัสผ่าน
8. ยืนยันรหัสผ่าน: ป้อนรหัสผ่านอีกครั้ง
9. คลิก ตกลง เพื่อบันทึกการตั้งค่า และกลับไปยังหน้าการตั้งค่าทั่วไป
10. คลิก ตกลง เพื่อกลับไปยังหน้าต่างหลักของ Intel(R) PROSet/Wireless

## ส่งออกหรือนำเข้าส่วนกำหนดค่า

คุณลักษณะนี้ให้คุณส่งออกและนำเข้าส่วนกำหนดค่าสำหรับผู้ใช้จากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้

> หมายเหตุ: เมื่อต้องการส่งออกส่วนกำหนดค่าผู้ดูแลระบบ ดูรายละเอียดเพิ่มเติมใน แพ็คเกจผู้ดูแลระบบ

###

### ส่งออกส่วนกำหนดค่าจากรายการส่วนกำหนดค่า

1. เลือกส่วนกำหนดค่าอย่างน้อยหนึ่งชุดจากรายการ
2. เลือก ส่งออก เพื่อส่งออกส่วนกำหนดค่าอย่างน้อยหนึ่งชุดออกจากรายการส่วนกำหนดค่า
3. เลือกโฟลเดอร์ปลายทาง คลิก เรียกดู เพื่อค้นหาไดเร็กทอรีปลายทางในฮาร์ดดิสก์ของคุณ ไดเร็กทอรีที่เป็นค่าเริ่มต้นคือไดรฟ์ C:\

4. คลิก ตกลง เพื่อส่งออกส่วนกำหนดค่าที่เลือก คุณจะได้รับการแจ้งเตือน: ได้ส่งออกส่วนกำหนดค่าที่เลือกไปยังโฟลเดอร์ปลายทางเสร็จสมบูรณ์แล้ว: C:\

การเลือกส่วนกำหนดค่าหลายชุด:

1. ใช้เมาส์เลือกให้มีการเน้นแถบสีที่ส่วนกำหนดค่า
2. กดปุ่ม Ctrl
3. คลิกส่วนกำหนดค่าที่ต้องการเลือกทีละรายการ ปฏิบัติตามคำแนะนำจากขั้นที่ 2 ด้านบนเพื่อส่งออกส่วนกำหนดค่าหลายชุด

### การนำเข้าส่วนกำหนดค่าไปยังรายการส่วนกำหนดค่า

เมื่อต้องการนำเข้าส่วนกำหนดค่าด้วยตนเอง:

1. คลิก นำเข้า บนรายการส่วนกำหนดค่า
2. เลือกแฟ้มส่วนกำหนดค่าเพื่อนำเข้า
3. คลิก นำเข้า
4. คุณจะได้รับแจ้งว่าส่วนกำหนดค่าได้ผ่านการนำเข้าเรียบร้อยแล้ว

ผู้ดูแลระบบสามารถตั้งส่วนกำหนดค่าให้นำเข้าไปยังรายการส่วนกำหนดค่าโดยอัตโนมัตได้ โดย Intel(R) PROSet/Wireless จะตรวจสอบโฟลเดอร์นำเข้าบนฮาร์ดดิสก์ของคุณเพื่อค้นหาแฟ้มส่วนกำหนดค่าใหม่ ทั้งนี้ จะสามารถนำเข้าโดยอัตโนมัติได้เฉพาะส่วนกำหนดค่าที่เปิดใช้งานผ่านตัวเลือก ใช้งานการนำเข้าอัตโนมัติ ใน การตั้งค่าขั้นสูง หากมีส่วนกำหนดค่าที่ชื่อตรงกันอยู่ในรายการส่วนกำหนดค่าแล้ว จะปรากฏกล่องโต้ตอบให้คุณปฏิเสธหรือยอมรับส่วนกำหนดค่าที่ถูกนำเข้า ถ้าคุณยอมรับ ส่วนกำหนดค่าที่มีอยู่จะถูกแทนที่

ส่วนกำหนดค่าทั้งหมดสำหรับผู้ใช้ที่ถูกนำเข้าจะอยู่ที่ด้านล่างสุดของรายการส่วนกำหนดค่า

### ส่วนกำหนดค่าที่ป้องกันด้วยรหัสผ่าน

นำเข้าและส่งออกส่วนกำหนดค่าสำหรับผู้ใช้ที่ป้องกันไว้ไปยังระบบระยะไกลโดยอัตโนมัติ หากส่วนกำหนดค่าถูกป้องกันด้วยรหัสผ่าน คุณจะต้องป้อนรหัสผ่านเสียก่อน จึงจะสามารถทำการแก้ไขได้ ดูรายละเอียดเพิ่มเติมใน การตั้งรหัสผ่านส่วนกำหนดค่า

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์